พูดคุย:ปัญญาชนไทยซึ่งเห็นว่าการก่อรัฐประหารเมื่อวันที่ 19 กันยายน 2549 เป็นสิ่งจำเป็น - วิกิพีเดีย

# พูดคุย:ปัญญาชนไทยซึ่งเห็นว่าการก่อรัฐประหารเมื่อวันที่ 19 กันยายน 2549 เป็นสิ่งจำเป็น

### จากวิกิพีเดีย สารานุกรมเสรี

## [แก้] ชื่อบทความ

ชื่อดูประหลาดๆ นะครับ เปลี่ยนเป็น "บุคคลสำคัญที่เห็นด้วยกับการรัฐประหารเมื่อวันที่ 19 กันยายน 2549" ดีกว่าไหมครับ Prince 15:36, 21 กันยายน 2006 (UTC)

ดูๆ ไม่ค่อยเป็นสารานุกรมแฮะ เป็นความเห็นมากกว่า

  เห็นด้วยคะว่าไม่เป็นสาีรานุกรม น่าจะมีเกริ่นนำ บทสรุป และอ้างอิงถึงบทความเหตุการณ์ก่อรัฐประหาร--Toutou 16:05, 21 กันยายน 2006 (UTC)

    อาจเอาไปรวมที่ 2006 Thailand coup detat ตรงส่วนปฏิกริยา ==ในไทย ค่ะ --Look-Narm 16:45, 21 กันยายน 2006 (UTC)

      ตรวจสอบดูว่า เป็นการคัดลอกจากเว็บนะครับ คิดว่าคงจะลบมากกว่า --Manop | พูดคุย - 02:25, 22 กันยายน 2006 (UTC)

คุณๆ ครับ ผมค่อนข้างใหม่ในวิกิพีเดีย เรื่องทางเทคนิคหลายเรื่องยังคงไม่ทราบและต้องการคำแนะนำ ซึ่งก็ขอขอบคุณมาก แต่บทความนี้มีความตั้งใจที่จะเขียนเพื่อรวบรวมรายชื่อบุคคลที่ให้ความเห็นจนถึงสังฆกรรมร่วมกับคณะรัฐประหารในครั้งนี้ และมีความสำคัญมากต่อการที่บุคคลธรรมดาอย่างพวกเราจะจดจำเพื่อปฏิบัติต่อพวกเขาที่เป็นปัญญาชนและมีอิทธิพลในการโน้มน้าวความคิดเห็นของสังคมได้อย่างเหมาะสมต่อไปในอนาคต (กล่าวให้ชัดเจนก็คือว่าครั้งหนึ่ง ในยามที่ประชาธิปไตยถูกรุกราน บุคคลเหล่านี้ใช้สถานะอันทรงอิทธิพลและใช้ความคิดของพวกเขาอย่างไร) เพราะฉะนั้นผมขอตอบเป็นข้อๆ ดังนี้นะครับ

๑. ดูๆ ไม่ค่อยเป็นสารานุกรมแฮะ เป็นความเห็นมากกว่า

  ถ้าเช่นนั้นจะช่วยทำให้เป็นสารานุกรมแบบที่มีเกริ่นนำและบทสรุปด้วย จะเป็นพระคุณมากครับ อนึ่ง ตอนแรกที่เขียนบทความนี้ ตั้งใจจะค่อยๆ เพิ่มเติมเข้าไปทีละน้อย และมิใช่มีเพียงความเห็นของ ๒ บุคคลเท่านั้น แต่การรวบรัดตัดความและลบบทความนี้ทิ้งไป จะด้วยเหตุผลกลใดก็ตาม ผมถือว่าเป็นการละเมิดสิทธิของผู้อื่นอย่างรุนแรง คุณกำลังทำตัวไม่ต่างจะ คกค. ที่เริ่มปฏิบัติการเซ็นเซอร์อย่างรุนแรงขึ้นเรื่อยๆ แล้ว ฉะนั้น ในฐานะที่วิกิพีเดียดูเหมือนจะเป็นแหล่งที่พึ่งสุดท้ายที่จะสามารถแลกเปลี่ยนความคิดเห็นได้อย่างเสรีให้สมชื่อสารานุกรมเสรี กรุณาอย่าเซ็นเซอร์กันเองครับ ขอร้อง

๒. :: อาจเอาไปรวมที่ 2006 Thailand coup detat ตรงส่วนปฏิกริยา ==ในไทย ค่ะ

  เป็นความคิดที่ดีนะครับ แต่อย่างที่กล่าวข้างต้น รายชื่ออาจจะมีการเพิ่มเติมขึ้นเรื่อยๆ จนทำให้เนื้อหาในหน้านั้นยาวและเยิ่นเย้อเกินไป ประกอบกับว่าเราสามารถแยกประเด็นนี้ออกมาเป็นหัวข้อได้ต่างหากเพราะมีแก่นเรื่องที่ชัดเจนในตัวเอง

๓. ::: ตรวจสอบดูว่า เป็นการคัดลอกจากเว็บนะครับ คิดว่าคงจะลบมากกว่า --Manop | พูดคุย - 02:25, 22 กันยายน 2006 (UTC)

  เราจำเป็นต้องอ้างอิงจากเว็บอื่นเพื่อยืนยันว่าบุคคลเหล่านี้ได้กล่าวเช่นนี้จริงๆ และการจะทำเช่นนั้นได้ เราต้องอ้างแหล่งที่มาได้อย่างชัดเจน กระนั้นก็ดี หากคุณมานพเห็นว่า เป็นการคัดลอกจากเว็บและจะทำให้ละเมิดลิขสิทธิ์จริงๆ คุณควรปรึกษาผู้เขียนก่อนที่จะลบด้วยเหตุผลสั้นๆ แค่นั้นนะครับ และเราอาจจะสามารถหาทางออกด้วยการแก้ไขบทความ (อาจจะเขียนอธิบายเพิ่มเติม ฯลฯ) ผมขอโทษด้วย แต่จำเป็นต้องกล่าวจริงๆ ว่าการกระทำของคุณมานพทำให้ผมโกรธมากและเสื่อมศรัทธาในชุมชนวิกิพีเดียไทยอย่างรุนแรง ผมขอให้นำบทความนี้ตีพิมพ์อีกครั้งเป็นอันดับแรก ก่อนที่จะได้แก้ไขและหาทางออกกันต่อไป

เพิ่มเติม ในเรื่องที่หากคุณหลายคนยังจะกังวลว่านี่เป็นการเสนอความเห็นส่วนบุคคลจนจะทำให้ขัดแย้งกับคำสั่งคณะปฏิรูปฉบับที่ 5/2549 เรื่อง ควบคุมการเผยแพร่ข้อมูลข่าวสาร หรือไม่ ผมขอตอบเลยว่า การเซ็นเซอร์ของคุณนั้นแหละคือการแสดงออกซึ่งความเห็นส่วนบุคคล ส่วนสิ่งที่ผมเขียนนั้นคือข้อเท็จจริงล้วนๆ และยังได้อ้างแหล่งที่มาอย่างชัดเจนอีกด้วย ซึ่งคณะปฏิรูปเองประกาศเองว่าการเสนอข้อเท็จจริงทางการเมืองนั้นสามารถทำได้ ฉะนั้นกรุณาอย่าปฏิบัติสองมาตรฐานนะครับ

ด้วยเหตุผลที่กล่าวมาทั้งหมด (และผมย้ำว่าด้วยเหตุและผลทั้งสิ้น กรุณาอย่าทำเป็นไร้เหตุผลท่ามกลางความไร้เหตุผลของบ้านเมืองที่มีมากพออยู่แล้ว) กรุณาตีพิมพ์บทความนี้ใหม่ในทันทีด้วยครับ เรื่องทางเทคนิคอื่นๆ ค่อยว่ากันต่อไป

  รักษามารยาทด้วยครับ --> "กรุณาอย่าทำเป็นไร้เหตุผลท่ามกลางความไร้เหตุผลของบ้านเมืองที่มีมากพออยู่แล้ว"

  ตอบเรื่องลิขสิทธิ์นะครับ เนื่องจากเป็นการคัดลอกคำต่อคำ ถือเป็นการละเมิดลิขสิทธิ์ครับ ซึ่งวิกิพีเดียมีนโยบายพยายามหลีกเลี่ยงการละเมิดลิขสิทธิ์จากเว็บไซต์และสื่ออื่นๆ ครับ คุณ Sing1979 ถ้าสนใจอาจจะเขียนบทความขึ้นมาใหม่ ด้วยคำพูดของคุณเอง ส่วนเรื่องความเห็นอื่นตาม ข้อ 1 และ ข้อ 2 ที่กล่าวมาเห็นว่า มีหลายคนเขียนเพิ่มเข้าไปในบทความแล้วครับ

  คุณ Sing1979 อาจจะสนใจอ่านเพิ่มที่ เขียนงานอย่างไรไม่ละเมิดลิขสิทธิ์ ครับ --Manop | พูดคุย - 17:22, 22 กันยายน 2006 (UTC)

ดึงข้อมูลจาก "http://th.wikipedia.org../../../%E0%B8%9B/%E0%B8%B1/%E0%B8%8D/%E0%B8%9E%E0%B8%B9%E0%B8%94%E0%B8%84%E0%B8%B8%E0%B8%A2%7E%E0%B8%9B%E0%B8%B1%E0%B8%8D%E0%B8%8D%E0%B8%B2%E0%B8%8A%E0%B8%99%E0%B9%84%E0%B8%97%E0%B8%A2%E0%B8%8B%E0%B8%B6%E0%B9%88%E0%B8%87%E0%B9%80%E0%B8%AB%E0%B9%87%E0%B8%99%E0%B8%A7%E0%B9%88%E0%B8%B2%E0%B8%81%E0%B8%B2%E0%B8%A3%E0%B8%81%E0%B9%88%E0%B8%AD%E0%B8%A3%E0%B8%B1%E0%B8%90%E0%B8%9B%E0%B8%A3%E0%B8%B0%E0%B8%AB%E0%B8%B2%E0%B8%A3%E0%B9%80%E0%B8%A1%E0%B8%B7%E0%B9%88%E0%B8%AD%E0%B8%A7%E0%B8%B1%E0%B8%99%E0%B8%97%E0%B8%B5%E0%B9%88_19_%E0%B8%81%E0%B8%B1%E0%B8%99%E0%B8%A2%E0%B8%B2%E0%B8%A2%E0%B8%99_2549_%E0%B9%80%E0%B8%9B%E0%B9%87%E0%B8%99%E0%B8%AA%E0%B8%B4%E0%B9%88%E0%B8%87%E0%B8%88%E0%B8%B3%E0%B9%80%E0%B8%9B%E0%B9%87%E0%B8%99.html".

##### Views

- บทความ
- อภิปราย
- รุ่นปัจจุบัน

##### ค้นหา